འི་ལྷག་མ་ཡར་ལུད་པ་ལས་དབང་རྟགས་སུ་དེ་བཞིན་གཤེགས་པ་རིགས་ལྔས་དབུ་བརྒྱན་པའི་མོས་པ་མཛོད།ཅེས་རྟོགས་པ་བསྐྱེད་དོ།།དེ་ནས་བུམ་དབང་གི་མཐའ་རྟེན་དུ་ལུས་ཐ་མལ་གྱི་
ཞེན་པ་སྐྱོང་བའི་ཕྱིར་ལྷ་སྐུ་ཕྱག་རྒྱ་ཆེན་པོ་བསྒོམ་པའི་རྗེས་གནང་ནི།སྐད་ཅིག་གིས་ཁྱེད་རང་རིགས་འདུས་བླ་མ་རྡོ་རྗེ་ཐོད་ཕྲེང་རྩལ་གྱི་སྐུ་གསལ་རྫོགས་སུ་ལམ་གྱིས་བསྒོམ་པ་

དང་།གང་ཤར་གྱི་སྣང་བ་ཐམས་ཅད་ཀྱང་ལྷའི་རྣམ་པར་གསལ་ཐོབ་མཛོད།དེ་ནི་ལྷར་བསྲེ་བ་ཞེས་བྱ་སྟེ།དེ་ཉིད་སེམས་ཀྱི་རོལ་རྩལ་དུ་ཤེས་པས།སེམས་སྤངས་པའི་ཕ་རོལ
ན་ལྷ་སྐུ་མེད།ལྷ་སྐུ་སྤངས་པའི་ཚུ་རོལ་ན་སེམས་མེད།སེམས་དང་ལྷ་སྐུ་དབྱེར་མེད་དུ་ཟག་བཅད་པ་ནི་ཡིད་དང་བསྲེ་བ་ཞེས་བྱ།དེ་ཉིད་སྒྱུ་མར་བསྲེ་བ་ནི།ལྷ་སྲུ་དེའང་སྣང་ལ་རང
བཞིན་མ་གྲུབ་པ་མེ་ལོང་ནང་གི་གཟུགས་བརྙན་ལྟར་ཤེས་པར་བྱས་ལ།མདོར་ན་ཡིད་དང་ལྷ་སྐུ་དབྱེར་མེད་གསལ་སྟོང་བདེ་བ་ཆེན་པོར་རྒྱས་འདེབས་པ་སྟེ།དེ་ལྟར་བསྲེ་བ་གསུམ
བོ་ཐུན་གསུམ་གྱི་རིམ་པས་བསྒོམ་ལ་ཅིར་སྣང་ལྷ་སྐུ་སྒྱུ་མ་ལྟ་བུའི་རོལ་པས་གདུལ་བྱའི་བསམ་པ་དང་མཐུན་པར་དོན་གྱིས་ཤིག།དེ་ནས་ངག་ཐ་མལ་གྱི་ཞེན་པ་སྐྱོང་བའི་ཕྱིར
གསུང་ཆོས་ཀྱི་ཕྱག་རྒྱ་བཟླས་ལུང་སྦྱིན་པ་ནི།ཕྲེང་བ་གཏད་དེ།སྣ་ཚོགས་རྣམ་རྟོག་འཇོམས་པའི་བརྡཿརིན་ཆེན་ཕྲེང་བ་འདི་ལོངས་ལཿབླ་མ་རིག་འཛིན་ཀུན་འདུས་ཀྱིཿསྙིང་པོའི་
སྔགས་འདི་ཛ་པྲ་ཏུ་ཟློསཿཞེས་བརྗོད་ལ།དེ་ནས་དམིགས་པ་འདི་བཞིན་དུ་མཛོད།སློབ་དཔོན་དང་དཀྱིལ་འཁོར་གྱི་གཙོ་བོ་དབྱེར་མི་ཕྱེད་པའི་ཐུགས་ཀ་ནས་སྔགས་ཕྲེང་ཐོན།ཁྱེད

རང་གི་ཞལ་དུ་ཞུགས།དྭངས་མའི་སྲོག་ཡིག་གི་མཐར་ཕྲེང་བ་ལྟར་འཁོད་པར་མོ་ས་ལ་འདིའི་རྗེས་ཟློས་མཛོད།ཨོཾ་ཨཱཿཧཱུྃ་བཛྲ་གུ་རུ་པདྨ་ཐོད་ཕྲེང་རྩལ་དེ་བ་ཌཱ
ཀི་ནཱི་སརྦ་སིདྡྷི་ཕ་ལ་ཧཱུྃཿབཟླར་གཞུག་བླ་མ་རིག་འཛིན་ཀུན་འདུས་ཀྱི་གསུང་སྙིང་པོའི་སྔགས་རྣམས་རླུང་གི་རྐྱེན་དང་སྦྱར་ཏེ་འཁོར་ལོ་བཞིར་བསྐོར་ཞིང་བཟླ་བ་སོགས་གྲགས་སྟོང་
བརྗོད་དུ་མེད་པའི་སྦ་ཚུལ་བསམ་གྱིས་མི་ཁྱབ་པས་གདུལ་བྱའི་བསམ་པ་དང་མཐུན་པར་དོན་གྱིས་ཤིག།དེ་ལྟར་ན་ཕྱི་བསྐྱེད་པ་རྡུལ་ཚོན་གྱི་དཀྱིལ་འཁོར་དུ་བུམ་པའི་དབང་ཐོབ།།
ལུས་ཀྱི་དྲི་མ་དག་ལམ་བསྐྱེད་རིམ་བསྒོམ་པ་ལ་དབང་།ཇི་ལྟར་སྣང་བ་ཐམས་ཅད་ལྷའི་འཁོར་ལོར་འཆར་བའི་ཡེ་ཤེས་མངོན་དུ་བྱས།འབྲས་བུ་སྤུ་རྡོ་རྗེ་སྤྲུལ་པའི་སྐུ་ཐོབ
པའི་སྐལ་བ་ཅན་དུ་བྱས་པའོ།ཞེས་རྟོགས་པ་བསྐྱེད་དོ།གཉིས་པ་གསང་བའི་དབང་ནི།སློབ་དཔོན་རྡོ་རྗེ་ཐོད་ཕྲེང་རྩལ་རང་སྣང་གི་ཤེས་རབ་མ་དང་རྗེས་སུ་ཆགས་པའི་སྦྱོར་བས
སྙོམས་པར་ཞུགས་པའི་ཀུནྡ་བྱང་ཆུབ་ཀྱི་སེམས་ལྷན་ཅིག་སྐྱེས་པའི་རྟེན་དུ་གྱུར་པ་དྷཱུ་ཏི་ནས་བརྒྱུད་རྡོ་རྗེའི་ལམ་ནས་ཡུམ་གྱི་པདྨར་འཁྱིལ་བ་དེ་ཉིད་ཐོད་པའི་བདུད་རྩི་དང་རོ་

གཅིག་ཏུ་འདྲེས་པ་ཁྱེད་རང་གི་ལྕེ་ཐོག་ཏུ་བཞག་པའི་མོས་པ་མཛོད།ཧྲཱིཿཆོས་དབྱིངས་བྷནྡྷའི་དཀྱིལ་འཁོར་དུཿརིགས་འདུས་རྩ་གསུམ་ལྷ་ཚོགས་རྣམསཿམཉམ་སྦྱོར་བྱང
སེམས་བདུད་རྩིའི་མཆོགཿབདེ་ཆེན་དྭངས་མའི་ཡེ་ཤེས་བཅུདཿདེང་འདིར་ཁྱོད་ལ་དབང་བསྐུར་བསཿགསང་བའི་དབ་ནི་ཐོབ་པར་ཤོགཿཨོཾ་ཨཱཿཧཱུྃ་གུ་ཧྱ་ཝཱ་ཀ་ཨ་བྷི་ཥིཉྩ།
ཧཱུྃཛྷཻཾཞེས་བརྗོད་ཅིང་ཟོད་པ་མགྲིན་པར་བཞག།བདུད་རྩི་ཀྱང་དུ་བཅུག་པས།མགྲིན་པ་ནས་ཐིག་ལེ་འཕེལ་བས་རྩ་ཐམས་ཅད་གང་།དུག་གསུམ་གྱི་རྩོག་པ་འགགས།ཞུ་བདེ་ལྷན་སྐྱེས་ཀྱི་ཡེ་
ཤེས་ཉམས་སུ་མྱོང་བ་ནི་གསང་དབང་གི་ཡེ་ཤེས་ཏེ།དེའི་ངང་ལ་དར་གཅིག་བཞག་གོ།དེ་ལྟར་ཀུན་རྫོབ་བྱང་ཆུབ་སེམས་ཀྱི་དཀྱིལ་འཁོར་དུ་གསང་བའི་དབང་ཐོབ།ངག་གི་དྲི་མ
དདག་ལམ་རླུང་དགུ་ཚན་དྲུག་གི་གནད་ལ་བརྟེན་ཏེ་གཏུམ་མོ་བསྒོམ་པ་ལ་དབང་།སྒྱུ་མ་ཆུ་ཟླ་ལྟ་བུར་བདག་བྱིན་གྱིས་རློབ་པའི་ཡེ་ཤེས་མངོན་དུ་བྱས།འབྲས་བུ་གསུང་རྡོ་རྗེ་ལོངས
སྤྱོད་རྫོགས་པའི་སྐུ་ཐོབ་པའི་སྐལ་བ་ཅན་དུ་བྱས་པའོ།།ཞེས་རྟོགས་པ་བསྐྱེད་དོ།གསུམ་པ་ཤེས་རབ་ཡེ་ཤེས་ཀྱི་དབང་ནི།བླ་མས་པདྨ་ཅན་གྱི་མཚན་ཉིད་དང་ལྡན་པའི་ཕྱག་རྒྱ་མ་

༄༅ལོ་བཅུ་དྲུག་ལོན་པའི་ན་ཚོད་ཅན་ཡིད་དུ་འོང་བ་ཞིག་སྦྲུལ་ཏེ་ཁྱེད་རང་ལ་གཏད་པའི་མོས་པ་མཛོད།མེ་ལོང་སིནྡྷུ་རའི་མཎྜལ་ཅན་དང་།རིག་མའི་ཙཀླི།དྲིལ་བུ་རྣམས་ལག་ཏུ་
གཏད་དེ།མཱུྃཿཡེ་ཤེས་ལྔ་ལྡན་བདེ་བའི་སྐུཿསྣ་ཚོགས་གཟུགས་འཆང་ཡིད་འོང་མཿཕྱི་ནང་མཚན་རྫོགས་ཤེས་རབ་ཡུམཿདགའ་བཞིའི་བདེ་བ་བསྐྱེད་ཀྱིར་རགཏད།ལོངས་ལ་མཆོད
བརྟག་ཏུ་གྱི་སཿཆོས་སྐུ་མངོན་བྱེད་དབང་ཐོབ་ཤོ་གཿཨོཾ་པྲཛྙཱ་ཛྙཱ་ན་ཨ་བྷི་ཥིཉྩ་ཧཱུྃཿཞེས་བརྗོད་ཅིང་།སིདྡྷ་རའི་དཀྱིལ་འཁོར་གྱི་ལྟེ་བའི་ཡིག་འབྲུ་ལས་སྲིན་ལག་གིས་བླངས་པའི་ཐིག་ལེ་སྙིང་གར་བྱུག་གོ།
དེ་ནས་ཁྱེད་རང་བླ་མ་རྡོ་རྗེ་ཐོད་ཕྲེང་རྩལ་དང་།གཏད་པའི་རིག་མ་ཡུམ་དབྱིངས་ཕྱུག་མནྡཱ་ར་བར་གསལ་བ་ནི་ལྷའི་འདུ་ཤེས།ཡབ་ཀྱི་གསང་གནས་ཧཱུྃ་ལས་རྡོ་རྗེ་ལྟེ་བར་ཧཱུྃ།བུ་གར
ཕཊ་ཀྱིས་མཚན་པ།ཡུམ་གྱི་མཁའ་ཨ་ལས་པདྨ་ཨས་མཚན་པར་བསམ་པ་ནི་སྔགས་ཀྱི་འདུ་ཤེས།ཐབས་འདི་ལ་བརྟེན་ནས་རང་གནས་ཀྱི་ཡེ་ཤེས་མངོན་དུ་བྱའོ་སྙམ་པ་ཆོས་ཀྱི་
འདུ་ཤེས་ཏེ།དེ་ལྟར་འདུ་ཤེས་གསུམ་ལྡན་གྱིས་སྙོམས་པར་ཞུགས་པའི་རྗེས་ཆགས་ཀྱི་མེས་ཚོགས་དྲུག་གི་རྟེན་གྱི་ཁམས་དྭངས་མ་ཐམས་ཅད་བཞུ་ནས་སྤྱི་བོའི་ཧི་ལ་འདུས་ཏེ།སྤྱི་བོ་

ནནས་མགྲིན་པར་བབས་པས་དགའ་བ།མགྲིན་པ་ནས་སྙིང་གར་བབས་པས་མཆོག་དགའ།སྙིང་ག་ནས་ལྟེ་བར་བབས་པས་ཁྱད་པར་གྱི་དགའ་བ།ལྟེ་བ་ནས་གསང་བར་བབས་པས་ལྷན་
ཅིག་སྐྱེས་དགའི་ཡེ་ཤེས་ཏེ།ཡས་བརྟན་གྱི་དགའ་བ་བཞི་ཉམས་སུ་མྱོང་།མཁའ་གསང་གི་རྩེ་མོར་བཟུང་བ་དེ་ཉིད་སླར་ཡང་རླུང་གི་སྦྱོར་བས་གྱེན་དུ་དྲངས་པས་འཁོར་ལོ་བཞི་རམས་བརྟན།།
གྱི་དགའ་བ་བཞི་རིམ་པར་ཉམས་སུ་མྱོང་བས་བདེ་སྟོང་དབྱེར་མེད་ལྷན་ཅིག་སྐྱེས་དགའི་ཡེ་ཤེས་ཀྱིས་ཐམས་ཅད་ལ་ཁྱབ་ཅིང་བརྟན་པའི་མོས་པ་མཛོད་ཅེས་གདམས་ལ།ཨོཾ་སརྦ་ཏ་ཐཱ་
གཏ་མ་ཧཱ་ཨ་ནུ་རཱ་ག་ཙ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ།ཞེས་དང་འཁྱུད་རྒྱ་བྱར་གཞུག་གོ།དེ་ལྟར་ཕྱག་རྒྱའི་བྷ་གའི་དཀྱིལ་འཁོར་དུ་ཤེས་རབ་ཡེ་ཤེས་ཀྱི་དབང་ཐོབ།ཡིད་ཀྱི་དྲི་མ་དག་ཕོ་ཉའི་
ལམ་བསྒོམ་པ་ལ་དབང་།ཆོས་ཐམས་ཅད་ཀྱི་རང་བཞིན་བདེ་བ་ཆེན་པོར་རྟོགས་པའི་ཡེ་ཤེས་མངོན་དུ་བྱས།འབྲས་བུ་ཐུགས་རྡོ་རྗེ་ཆོས་ཀྱི་སྐུ་ཐོབ་པའི་སྐལ་བ་ཅན་དུ་བྱས་པའོ།།
ཞེས་རྟོགས་པ་བསྐྱེད་དོ།བཞི་པ་ཚིག་དབང་རིན་པོ་ཆེ་ནི།ཁྱེད་རང་ལུས་གནད་རྣམ་པར་སྣང་མཛད་ཀྱི་ཆོས་བདུན་དྲང་པོར་བསྲང་།ངག་གནད་རླུང་རྩོལ་མེད་དུ་བཞག།ཡིད་ཀྱི་དྲན་

བསམ་སྔ་མ་འགགས།ཕྱི་མ་མ་སྐྱེས།ད་ལྟར་གྱི་སེམས་སྐད་ཅིག་མ་དེའི་སྟེང་དུ་རྩོལ་བྲལ་བསལ་བཞག་མེད་པར་ཤིགས་སེ་ཞོག་མཛོད་བྱས་ལ།རང་བྱུ་
ཤེས་གསལ་ལ་མི་རྟོག་པ་མཚོན་བྱེད་ཤེལ་རྡོའམ་མེ་ལོང་གང་རུང་དང་།བླ་མའི་སྐུ་འབག་བསྟན་ལ།ཀྱེ་ཧོཿསྐལ་ལྡན་རིགས་ཀྱི་བུ་རྣམས་ཉོནཿརང་རིག་ཀ་དག་ཆོས་ཀྱི་དབྱིངསཿམ་བཅོས
ལྷུན་གྱིས་གྲུབ་པའི་དོནཿདབྱེར་མེད་དུ་མ་རོ་གཅིག་དང་ཿསྨྲ་བསམ་བརྗོད་མེད་ངང་དུ་ཞོགཿཨོཾ་དྷརྨ་དྷཱ་ཏུ་ཨ་བྷི་ཥིཉྩཱ་ཧཱུྃཿཞེས་བརྗོད།དེ་ལྷར་བཞག་པའི་ཚེ་རིག་པགས་ལ་སྟོང
རྗེན་པ་ནམ་མཁའ་ལྷ་བུ་དེའི་ངང་ལ་ཞེ་ན་འཛིན་མེད་པར་ཁྲིགས་སེ་གནས་པ་ནི་རང་བཞིན་རྫོགས་པ་ཆེན་པོ་ཀ་དག་གི་དོན་ཡིན་ནོ།།དེ་ནས་རང་བཞིན་འོད་གདངས་སྒྲོན་མ་ལྔ་མཚོན་བྱེད་རྨ་བྱའི
མདོངས་དང་མན་ཤེལ་སློབ་བུའི་མིག་ལ་བཀབ་སྟེ།ཨཿསྐལ་ལྡན་བུ་རྣམས་བདག་ལ་ཉོནཿཕྱི་ནང་གཉིས་མེད་མཁའ་དབྱིངས་ལསཿཡང་དག་རིག་པ་སྐུ་གསུམ་གནསཿགསལ་
འའའཚེང་འགྱུ་བྲེང་ལུ་གུ་རྒྱུདཿལྷུན་གྲུབ་ཡེ་ཤེས་སྦུབས་སུ་བསྐུརཿམཐའ་བྲལ་ཆོས་དབྱིངས་ཀློང་ཐོབ་ཤོགཿཨཿཨཿཨཿཨཿཨཿཞེས་བརྗོད།དེ་ཡང་དབྱིངས་ཀ་དག་གི་

ང་ནས་འོད་ལྔ་གདོད་མའི་ཡེ་ཤེས་རང་བཞིན་ལྷུན་གྲུབ་ཏུ་གནས་པ་ནང་གས་ལ་ཆོས་སྐུའི་ངོ་བོ་གཞོན་ནུ་བུམ་པ་སྐུའི་ཞིང་ཁམས་མཚོན་པའི་བརྡ་སྟེ།དེ་ཡང་གནད་དྲུག་ལ་བརྟེན་
ཏེ་མངོན་སུམ་རང་ཐོག་ཏུ་དབབ་པས།རིག་པ་རྡོ་རྗེ་ལུ་གུ་རྒྱུད་དབང་པོའི་མངོན་སུམ་དུ་སྣང་བ་ཆོས་ཉིད་མངོན་སུམ།སྣང་བ་འཕེལ་ནས་མཆེད་པ་ཉམས་གོང་འཕེལ།སྐུ་དང་ཞིང
ཁམས་སུ་སྣང་བ་རིག་པ་ཚད་ཕེབས།ཕྱི་ནང་གི་གདོས་བཅས་སེམས་ཀྱི་འཁྲུལ་རྟོག་སྣང་བའི་འཕེལ་བ་དང་བཅས་པ་ཟད་པ་ནི་ཆོས་ཉིད་ཟད་པའི་སྣང་བ་ཡིན་ནོ།དེ་ལྟར་ན་དོན་དམ།
བྱང་ཆུབ་སེམས་ཀྱི་དཀྱིལ་འཁོར་དུ་དབང་བཞི་པ་ཐོབ།ལུས་ངག་ཡིད་གསུམ་ཆར་གྱི་དྲི་མ་བག་ཆགས་དང་བཅས་པ་དག།ལམ་ཁྲེགས་ཆོད་ཐོད་རྒལ་བསྒོམ་པ་ལ་དབང་།ཤིན
ཏུ་རྣམ་པར་དག་པ་ལྷན་ཅིག་སྐྱེས་པའི་བདེ་ཆེན་མཆོག་ཏུ་མི་འགྱུར་བའི་ཡེ་ཤེས་མངོན་དུ་བྱས།འབྲས་བུ་ཡེ་ཤེས་རྡོ་རྗེ་ངོ་བོ་ཉིད་སྐུ་ཐོབ་པའི་སྐལ་བ་ཅན་དུ་བྱས་པའོ།།ཞེས་རྟོགས་པ་བསྐྱེད།
།དེ་ནས་མཐའ་རྟེན་དུ་དབང་བཞི་པའི་བྱེད་ལས་ཡོན་ཏན་ཕྲིན་ལས་ཀྱི་དབང་གཉིས་ལས།དང་པོ་ཡོན་ཏན་གཏོར་མའི་དབང་ནི།གཏོར་མ་འདི་ཉིད་བླ་མ་རིག་འཛིན་ཀུན་འདུས་ཀྱི་ལྷ

༄༅ཚོགས་སུ་བཞུགས་པ་ལ་མོས་གུས་དུང་པ་བྱས་པས།དེའི་གནས་ལྔ་ནས་འོད་ཟེར་འཕྲོས།ཁྱེད་རང་གི་གནས་ལྔར་ཐིམ་པས།ལུས་ངག་ཡིད་གསུམ་གྱི་སྡིང
སྒྲིབ་ཐམས་ཅད་དག།སྐུ་གསུང་ཐུགས་ཡོན་ཏན་ཕྲིན་ལས་ཀྱི་དངོས་གྲུབ་ཐམས་ཅད་ཆར་ལྟར་ཕབ་ཅིང་རྒྱུད་ལ་ཞུགས་པར་གྱུར་སྙམ་པའི་མོས་པ་མཛོད།གཏོར་མ་གནས་ལྔར་གཏུག་ཅིང་།།
ཧྲཱིཿ།ཕྱི་ལྟར་འདོད་ཡོན་རྨད་བྱུང་རྫསཿནང་ལྟར་མཚན་རྫོགས་དཀྱིལ་འཁོར་དབུསཿབདེ་གཤེགས་རྩ་གསུམ་ལྷ་ཚོགས་བཞུགསཿསྐུ་གསུང་ཐུགས་ཡོན་ཕྲིན་ལས་ཀྱིཿབྱིན
རླབས་ཀུན་འདུས་གཏོར་མའི་དབདཿདེང་འདིར་ཁྱོད་ལ་བསྐུར་བ་ཡི་སཿམཆོག་ཐུན་དངོས་གྲུབ་ཐོབ་གྱུར་ཅིགཿཨོཾ་སརྦ་བ་ལིཾ་ཏ་ཨ་བྷི་ཥིཉྩ་ཧཱུཾཿབརྗོད།མཐར་གཏོར་མའི་ལྷ
འོད་དུ་ཞུ་ནས་ཁྱེད་རང་ལ་ཐིམ་པས་རྡོ་རྗེ་ཐོད་ཕྲེང་རྩལ་གྱི་སྐུ་དངོས་སུ་གྱུར་པ་ཡིན་སྙམ་པའི་མོས་པ་མཛོད།ཅེས་བརྗོད་ཅིང་།ལྷ་འོད་དུ་ཞུ་བའི་གཏོར་ཟན་ཅུང་ཟད་ཙམ་དངོས་གྲུབ་ཏུ་བྱིན།དེ་ལྟར་གཏོར
མའི་དབང་བསྐུར་བས་འདོད་ཡོན་མི་ཟད་པའི་ལོངས་སྤྱོད་རྣམས་ལྷ་སྔགས་ཏིང་ངེ་འཛིན་གྱི་རོལ་པའི་རྒྱན་དུ་ཞེན་པ་མེད་པར་སྒྱུ་མ་མཁན་སྒྱུ་མའི་ལོངས་སྤྱོད་ལ་རོལ་བ་ལྟར་གྱིས་ཤིབ

ཅེས་བརྗོད།གཉིས་པ་གཞན་དོན་ཕྲིན་ལས་ཀྱི་དབང་ནི།དེ་ནས་རིགས་ལྔའི་ཕྱག་རྒྱ།འདོད་ཡོན་གྱི་རྫས།ཕུར་བུ་དང་བཅས་པ་ལག་ཏུ་གཏད་དེ་དབང་བསྐུར་བས་ལས་རྣམ་པ་བཞི་ལྷུན་གྱིས
གྲུབ་པས་འགྲོ་བ་འདུལ་བའི་ཕྲིན་ལས་ལ་དབང་འབྱོར་པར་གྱུར་སྙམ་པའི་མོས་པ་མཛོད།རྫས་དེ་རྣམས་ལག་ཏུ་གཏད་པ།ཧྲཱིཿཞི་རྒྱས་དབང་དྲག་ལྷུན་གྲུབ་སོགསཿཕྲིན་ལས་རྫོགས་བྱེད་
རིགགས་ལྔའི་རྒྱཿཕུར་བུ་མི་ཟད་འདོད་ཡོན་སོགསཿརྫས་མཆོག་རྣམས་ཀྱིས་དབང་བསྐུར་བསཿབདེ་གཤེགས་རིགས་འདུས་མ་ལུས་པའིཿདངོས་གྲུབ་དམ་པ་ཐོབ་གྱུར་ནསཿཕྲིན
ལས་རྣམ་བཞི་མ་ལུས་པསཿའགྲོ་བའི་འདྲེན་པ་བྱེད་པར་ཤོ་གཿཨོཾ་ཨཱཿཧཱུཾ་བཛྲ་གུ་རུ་པདྨ་ཐོ་ད་ཕྲེང་རྩ་ལ་དེ་བ་ཌཱ་ཀི་ནཱི་ཀཱ་ཡ་ཝཱཀ་ཙིཏྟ་གུ་ཎ་ཀརྨ་བི་ཤཱ་ཨ་བྷི་ཥིཉྩ་ཧཱུྃཿཞེས་བརྗོད།དེ་
ལྟར་གཞན་དོན་ཕྲིན་ལས་ཀྱི་དབང་བསྐུར་བས།ཞི་བ་དང་།རྒྱས་པ་དང་།དབང་དང་།དྲག་པོ་ལ་སོགས་པའི་ལས་རབ་འབྱམས་ཀྱི་སྒོ་ནས་གང་ལ་གང་འཚམས་པས་འདུལ་བའི
འགྲོ་དོན་རླབས་པོ་ཆེ་གྱིས་ཤིག།དེ་གཉིས་ནི་ཚིག་དབང་རིན་པོ་ཆེའི་བྱེད་ལས་ཏེ།རྡོ་རྗེ་རྒྱལ་པོ་བཀའ་རབ་འབྱམས་ཀྱི་དབང་ཡང་ཡིན་ནོ།།དེ་ལྟར་བླ་མ་རིག་འཛིན་ཀུན་འདུས་ཀྱི་

དཀྱིལ་འཁོར་དུ་ཕྱི་ནང་གསང་བའི་དབང་རྣམས་ལེགས་པར་བསྐུར་གྲུབ་པས་ན།གནས་སྐབས་དེ་དག་ཏུ་ཐོབ་ཅིང་ཁས་བླངས་པའི་དམ་ཚིག་རྣམས་སྲོག་གི་ཕྱིར
ཡང་མི་གཏོང་བར་ནན་ཏན་དུ་སྲུངས་ཤིག་ཅེས་གདམས་པ་འདི་ལ་གསན་པས་ཁྱབ་པར་གདའ།ཀྱེ་ཧོཿསྐལ་ལྡན་བུ་རྣམས་ཉོནཿབླ་མེད་སྨིན་བྱེད་ལམ་ཞུགས་ནསཿསོ་སོར་ཐར
པའི་སྡོམ་པ་དང་ཿབྱང་ཆུབ་སེམས་དཔའི་བསླབ་བྱ་དངཿཁྱད་པར་རིག་འཛིན་གསང་སྔགས་ཀྱིཿརྩ་བ་ཡན་ལག་དམ་ཚིག་རྣམསཿསྲོག་གི་ཕྱིར་ཡང་མི་གཏོང་བརཿནན་ཏན་ཡོདྲ།
སུ་བསྲུང་བར་གྱིསཿབརྗོད་པའི་ལན་དུ།དེ་དག་ལ་བསྲུང་སྡོམ་གྱི་འདུན་པ་དྲག་པོས་འདིའི་རྗེས་ཟློས་མཛོད།བླ་མ་རྡོ་རྗེ་སློབ་དཔོན་གྱིསཿཇི་ལྟར་བཀའ་སྒལ་གསུང་བྱོན་ལྟར
ཕྱིཕྱི་ནང་སྡོམ་པ་དམ་ཚིག་ཀུན།བདག་སོགས་རྡོ་རྗེ་མཆེད་ལྷམ་གྱི་སཿནམ་ཡང་འདའ་བར་མི་བགྱིད་དོ།བརྗོད་པསཁས་བླངས།དེ་ལྟར་ལེགས་པར་ཐོབ་པའི་གཏང་ངག་གི་དོན་དུ་མཎྜལ་
ཕུལ་མཛོད་ཅེས་ལ།སློབ་མས་ཀྱང་མཎྜལ་ཕུལ།སླར་ཡང་ལུས་ལོངས་སྤྱོད་དགེ་ཚོགས་རྒྱ་མཚོ་དང་བཅས་པ་འཁོར་ལོས་སྒྱུར་བའི་རྒྱལ་སྲིད་ཀྱི་འབྱོར་པ་ལྟར་སྤྲུལ་ནས་འབུལ་ན་ཆ

ཤཤེས་ནས་ལོངས་སྤྱད་དུ་གསོལ་སྙམ་པས་འདིའི་རྗེས་ཟློས་མཛོད།།དེང་ནས་བརྩམས་ཏེ་བདག་བྲན་དུ།སོགས་དང་།དེ་ལྟར་ཐོབ་པའི་དགེ་བ་སེམས་ཅན་ཐམས་ཅད་ཀྱི་དོན་དུ་བསྔོ།།
བར་མཛོད།།བསོད་ནམས་འདི་ཡིས་ཐམས་ཅད་གཟིགས་པ་ཉིད།།ཅེས་སོགས་ཀྱིས་དགེ་བ་བསྔོས་ལ།སླར་ཡང་མཆོད་པ་ཁ་གསོས་ནས་གཏང་ངག་གི་མཆོད་བསྟོད་སོགས་རྗེས་ཀྱི་རིམ་པ་རྣམས་ལས་གཞུང་བཞིན་
བྱའོ།།ཚུལ་འདི་བན་ཆུང་དྷརྨ་ཤྲཱི་ཡིས།།སྤྲུལ་པའི་གཏེར་སྟོན་ཆེན་པོའི་གསུང་རྒྱུན་བཞིན།།རང་བཟོ་སྤངས་ཏེ་ཟིན་བྲིས་ཡི་གེར་སྤེལ།།དགེ་བས་འགྲོ་ཀུན་སྨིན་གྲོལ་མཐར་ཕྱིན་ཤོག།འདི་ལ་སྔོན་གཏེར་སྟོན་གྱིས་མཛད་པའི
མཚམས་སྦྱོར་ཞིག་ཡོད་ནའང་།དཔེ་རྒྱུན་མ་འཕེལ།གོང་དུ་ཕྱི་མོ་ཆད་པར་བརྟེན།ད་ལྟའི་གསུང་རྒྱན་གུ་རུ་ལུགས་སུ་བྲིས་ནས་ཞུས་དག་ཞུས་པས་རྣམ་པར་དག་པའི་ཕྱིར་དྲི་མ་མེད་པའི་འོད་ཅེས་མི་འདུ་བཏགས་སོ།དགེ་ལེགས
འའཕེ་ལ།།